Foto: Prezident matbuot xizmati O‘zbekiston prezidenti Shavkat Mirziyoyev 24 oktabr kuni Rossiya hukumati raisining o‘rinbosari, sanoat va savdo vaziri, qo‘shma hukumatlararo komissiya hamraisi Denis Manturov boshchiligidagi delegatsiyani qabul qildi. Komissiya faoliyati asosiy natijalari, shu jumladan savdo-iqtisodiy va investitsiyaviy sohalardagi o‘zaro manfaatli hamkorlik loyihalarini ilgari surish masalalari ko‘rib chiqildi. O‘zaro savdo hajmini yanada oshirish, sanoatda, yoqilg‘i-energetika majmuida, kimyo, farmatsevtika, to‘qimachilik, oziq-ovqat va boshqa tarmoqlarda kooperatsiya loyihalarini amalga oshirish muhimligi qayd etildi. O‘zbekiston va Rossiyaning yetakchi korxonalari o‘rtasidagi amaliy sheriklikni kengaytirish bo‘yicha ikki tomonlama dasturni tayyorlashga kelishib olindi.